સૌ પ્રથમ ભીંડાની સીંગો ધોઈને કોરી કરીને વચ્ચે એક એક ચીરો કરીને એક બાજુ રાખી લો. હવે એક બાઉલમાં ઉપર લખેલો બધો જ મસાલો અને ૧/૨ ટેબલ સ્પૂન તેલ નાખીને મિક્સ કરી લો. હવે આ તૈયાર થયેલ મસાલાને ભીંડાની સીંગોમાં દબાવીને ભરી લો. અને એક પહોળા વાસણમાં ૧ ૧/૨ ટેબલ સ્પૂન તેલ મૂકીને હિંગનો વઘાર કરી બધા જ ભીંડા એમાં નાખી દો. અને તેમાં ભરતા વધેલો મસાલો પણ ઉપર પાથરી દો. હવે તેને ઢાંકીને ચડવા દો. વચ્ચે વચ્ચે ભીંડાને હલાવતા રહો જેથી મસાલો કે ભીંડા વાસણના તળિયે ચોંટી ના જાય. સારી રીતે ચડી જાય એટલે ગેસ પરથી ઉતારીને પીરસો.